Kohale saabunud Türi päästemeeskond avas ukse ja leidis eest suitsu täis korteri ning oma voodis lamava korteriomaniku. Päästeamet Lääne päästekeskuse valvepressiesindaja Indrek Laanepõld ütles, et päästjad toimetasid korterist välja keskealise meesterahva ja andsid üle kiirabile, kes toimetas kannatanu haiglasse tervisekontrolli. Suitsu leviku põhjuseks oli peale kütmist suletud suitsusiiber, kuid ei enne sulgemist ei veendutud, kas koldes on kõik puud lõpuni põlenud. Korteris oli küll laes suitsuandur, kuid selles puudus patarei.
Päästeamet tuletab meelde, et suitsuandurit tuleb korrapäraselt testida, hoides mõned sekundid all anduri testnuppu. Samuti tuleb andurit puhastada tolmust ning kui andur hakkab minutis korra piiksuma, tähendab see signaal, et anduri patarei on tühjenemas ning vajab vahetamist.
Pärast kütmist tuleb veenduda, et koldes on kõik küttematerjal lõpuni põlenud ja koldesse ei ole jäänud hõõguvaid süsi, alles seejärel võib siibri sulgeda. (JT)